 Jobe 12 IBhayibheli Elikuyi-Internet INguqulo Yezwe Elisha12 UJobe waphendula wathi: 2 Ngempela nina madoda yinina abantu,Futhi ukuhlakanipha kuyofa nani! 3 Nami nginenhliziyo njengani.Angingaphansi kwenu,Futhi ubani ezingekho kuye izinto ezinjengalezi? 4 Ngiba umuntu oyinhlekisa kumuntu wakubo,Obiza uNkulunkulu ukuba amphendule.Olungile, ongenakusoleka uyinhlekisa. 5 Ngokucabanga, ongenazinkathazo wedelela ukushabalala uqobo;Kulungiselwe labo abanezinyawo ezixegezelayo. 6 Amatende abaphangi awakhathazekile,Futhi labo abenza uNkulunkulu afutheke banokuphephaKwalowo oza ephethe unkulunkulu ngesandla sakhe. 7 Nokho, ngiyacela, buza izilwane ezifuywayo, zizokufundisa;Nezidalwa ezinamaphiko zamazulu, zizokutshela. 8 Noma ukhathalele umhlaba, uzokufundisa;Nezinhlanzi zolwandle zizokumemezela kuwe. 9 Yikuphi phakathi kwakho konke lokhu okungazi kahleUkuthi isandla sikaJehova uqobo sikwenzile lokhu, 10 Osesandleni sakhe umphefumulo wakho konke okuphilayoNomoya wayo yonke inyama yomuntu? 11 Indlebe ayiwavivinyi yini amazwiNjengoba ulwanga lunambitha ukudla? 12 Akukho yini ukuhlakanipha kulabo asebebadalaNokuqonda ebudeni bezinsuku? 13 Kuye, kukhona ukuhlakanipha namandla;Uneseluleko nokuqonda. 14 Bheka! Uyadiliza, kungabe kusakhiwa;Ukuvalela umuntu, kungabe kusavulwa. 15 Bheka! Uyawavimbela amanzi futhi ayoma;Uyawathumela, futhi ashintsha umhlaba. 16 Kuye kunamandla nokuhlakanipha okusebenzayo;Owenza iphutha nodukisayo bangabakhe; 17 Wenza abeluleki bahambe bengafake zicathulo,Futhi wenza abahluleli imbala basangane. 18 Empeleni uthukulula izibopho zamakhosi,Abophe ibhande ezinqulwini zawo. 19 Wenza abapristi bahambe bengafaké zicathulo,Nabahlezi phakade uyabaketula; 20 Ususa inkulumo kwabathembekileyo,Nokuba nengqondo kwamaxhegu uyakususa; 21 Uthulula ukwedelela phezu kwezicukuthwane,Futhi ibhande labanamandla empeleni ulenza libe buthaka; 22 Wembula izinto ezijulile ebumnyameni,Futhi uletha ekukhanyeni ithunzi elimnyama; 23 Enze izizwe zikhule zibe zinkulu, ukuze azibhubhise;Asakaze izizwe, ukuze azihole azimukise; 24 Asuse inhliziyo yabayizinhloko zabantu bezwe,Ukuze abenze bazulazule endaweni engenalutho, lapho kungenandlela khona. 25 Baphumputha ebumnyameni, lapho kungenakukhanya khona,Abenze bazulazule njengomuntu odakiwe. 